cyanic-selkie/wikianc huggingface dataset:
Odd Haugen
Høsten 1997 var veteran-VM i Ungarn målet for Haugen. Han kunne deltatt på det amerikanske laget, men valgte å konkurrere for Norge. I slutten av oktober kom han tilbake til Honolulu med en bronsemedalje i bagasjen og nok en norgesrekord: 300 kilo i markløft. Begivenheten ble behørig registrert av sportsredaksjonene i avisene Honolulu Star-Bulletin og The Honolulu Advertiser.
I 1998 ble den norske SATS-kjeden kjøpt opp av den amerikanske treningsgiganten Fitness Holding, og Haugen var med på oppkjøpet. I august 2000 ble han ansatt som konsernsjef i SATS-kjeden. Etter 30 år i utlandet flyttet han fra Hawaii til Holmenkollen.
Resultater og meritter i kroppsbygging
== Resultater og meritter i vektløfting ==
Kansas City Current
Kansas City Current er en amerikansk kvinnefotballklubb fra Kansas City, Kansas i USA, som spiller i National Women's Soccer League. Klubben spilte sin første sesong NWSL i 2021.
Pseudangulatus
Pseudangulatus er en slekt av biller som tilhører den artsrike underfamilien Lamiinae i familien trebukker (Cerambycidae).
Levevis
Disse billene har larver som lever i død ved av løvtrær, ofte like under barken.
Utbredelse
Arten er utbredt i Vest-Afrika.
Pierre Tchibota
Pierre Tchibota (født 1968) er en kongolesisk tidligere fotballspiller. Han spilte 12 kamper for Republikken Kongos herrelandslag i fotball mellom 1992 og 1997, og skåret 3 mål. Videre spilte han for laget AS Cheminots i perioden 1985 til 1999.
Pernille Blume
Pernille Blume (født 14. mai 1994) er en dansk svømmer som spesialiserer seg i fristil. Hun representerte landet sitt under Sommer-OL 2012 i London, der hun røk ut i de innledende rundene på 50 meter fri. Hun tok ett gull og en bronse under kortbane-VM i 2012.
Hun tok gull under Sommer-OL 2016.
2. divisjon håndball for menn
2. divisjon i håndball for menn er det tredje øverste nivået for herrehåndball i Norge. Divisjonen består av 48 lag fordelt på 4 avdelinger.
Klubbene opplevde overgangen til nasjonal 1. divisjon som stor, både sportslig og økonomisk ble det lansert et forslag om en ny nasjonal 2. divisjon på Håndballtinget i 2013, og ble senere vedtatt i juni 2014. Derfor besto 2. divisjon av 6 avdelinger frem til og med 2015/16-sesongen
Kvalifisering
Avdelingsvinnerne trekkes mot hverandre i to kamper som spilles hjemme/borte. Vinnerne sammenlagt vil rykke direkte opp, mens taperne av disse kampene vil spille en ny kamp hjemme/borte der vinneren også vil rykke opp til 1. divisjon.
Intel Technology Journal
Intel Technology Journal (ITJ) er et fagfellevurdert teknisk tidsskrift publisert av Intel som utgis kvartalsvis, i februar, mai, august og november. Tidsskriftet fokuserer på utvikling og forskning innen IT. Tidsskriftet har i snitt 8 artikler per utgave, og inneholder artikler både fra forskere og ingeniører som jobber for Intel og forskere og ingeniører som ikke har tilknytning til Intel.
Janjanbureh
Janjanbureh (tidligere kjent som Georgetown) er en by som ligger på elveøya med samme navn, Janjanbureh ved Gambiaelven. Byen ligger i det sentrale Gambia, i regionen Central River. Byen hadde i 2008 et innbyggertall på cirka 3700. Fra Janjanbureh går det ferge, ferjesambandet Janjanbureh–Lamin Koto.
Fra øya mot sør var det også en kortere fergestrekning som ble erstattet i 2010 av broen Sankulay Kunda Bridge.
Sverre Kokkin
Sverre Kokkin (født 29. mai 1925 i Oslo, død 27. april 2021 var en norsk motstandsmann som var med i den kommunistledede Pelle-gruppen under den andre verdenskrig.
Under krigen deltok Kokkin blant i ranet av de to tonn dynamitt fra en byggeplass utenfor Hønefoss og i ranet av Sporveiens lønningskontor i Oslo hvor midlene ble brukt til å finansiere Pelle-gruppens aksjoner. Han deltok også i sprengningssabotasjen mot Foss slipeskivefabrikk i Fet den 4. august 1944. Ladningen gikk av for tidlig og 26 år gamle Sverre Steen omkom inne i en av ovnene. Kokkin overlevde, men ble begravet i bygnigsskrot etter eksplosjonen. Senere klarte han å ta seg tilbake til Oslo på sykkel. Resultatet av aksjonen ble begrenset da de tre andre ovnene ikke ble sprengt på grunn av uhellet. Samme natt ble også Norsk slipeskivefabrikk i Sandakerveien sabotert av Pelle-gruppen.
Kokkin rømte senere til Sverige og ble tatt opp som flygeraspirant. Ved krigens slutt var han ved flyverskolen i Sør-England. Etter krigen utdannet han seg til rørlegger.
Sverre Kokkin var gjennom flere år talsmann for Pelle-gruppen og bidro til å skape økt oppmerksomhet rundt kommunistiske mostandsgruppers innsats under krigen. I 2013 ble det reist et minnesmerke over Pelle-gruppen på Aker Brygge. Minnesmerket er utformet av kunstneren Kirsten Kokkin som er Sverre Kokkins datter.
Kokkin var ingeniør og rørleggermester av utdannelse og drev eget rørleggerfirma etter krigen. Han var også far til Janne Kokkin.
Acta Archaeologica
Acta Archaeologica er et tidsskrift som utgis av Institut for arkæologi, Universitetet i København. Det utkommer en gang årlig siden 1930. Tidsskriftet har en hovedredaktør, og medredaktører fra alle nordiske land. Det tar først og fremst inn artikler om nordisk arkeologi som kan ha internasjonal interesse.
Tidsskriftets hovedredaktører var ved grunnleggelsen Johannes Brøndsted (1930-48), avløst av C.J. Becker (1948-84) og Klavs Randsborg (fra 1984).
Kupeharpalus
Kupeharpalus er en slekt av løpebiller om bare omfatter én kjent art.
Utseende
Små (3-4 millimeter), nokså brede og rundede, svarte løpebiller.
Levevis
Mange av markløperne er generalister som kan finnes i mange ulike miljøer, først og fremst på bakken.
Utbredelse
Artene er utbredt på New Zealand.
HMY «Britannia»
HMY «Britannia» er det tidligere kongeskipet til Elizabeth II av Storbritannia, i tjeneste fra 1954 til 1997. «Britannia» var det 83. kongeskipet siden restaurasjonen i 1660, og det andre til å bære navnet, etter en kutter bygget for arvefyrsten Edvard i 1893. Gjennom sin 43-årige karriere seilte skipet mer enn én million nautiske mil rundt jorden. Etter tjenesten som kongeskip har «Britannia» ligget permanent ved Ocean Terminal i Edinburgh og åpen for publikum. Over 300,000 turister besøker skipet hvert år.
Land grid array
Land grid array (LGA) er et overflatemontert feste for integrerte kretser der kontaktpinnene ligger på sokkelen, i motsetning til PGA der pinnene befinner seg på mikroprosessoren. LGA er vanlig på prosessorsokler for stasjonære PC-er og tjenere. Bruken av LGA gjør det mulig å ha kontaktpunktene tettere til hverandre enn ved bruk av andre utforminger.
Tillukning (matematikk)
I matematikk er en mengde M lukket med hensyn på en operasjon dersom resultatet av operasjonen også ligger i mengden. Tillukningen til mengden er den minste mengden som inneholder M og som også er lukket med hensyn på operasjonen.
For at tillukningen skal kunne eksistere, er det en nødvendig forutsetning at M er en delmengde av en lukket mengde. Uten denne forutsetningen oppfylt er det ikke sikkert at den involverte operasjonen er definert. I eksempelet over er det viktig at de relle tallene R er lukket under subtraksjon, idet denne operasjonen ikke er definert for alle par av heltall i N alene.
Den minste mengde som inneholder M og som er lukket kan defineres som snittet av alle lukkede mengder som inneholder M.
Håndball under Sommer-OL 2012 – Spillerstall kvinner
Dette er en liste over de kvinnelige spillerne som spilte håndball under Sommer-OL 2012:
Mundeu
Mundeu er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
En middelsstor, kraftig, brunspraglete trebukk. Antennene er litt kraftige og kortere enn kroppen. Pronotum er betydelig bredere enn langt og har rundede sider med en butt tann midt på, langs hver sidekant er det en påfallende, bred, blankt svart flekk som er nesten like lang som sidekanten. Dekkvingene er nesten jevnbrede, med svarte tegninger som inkluderer et kort skråbånd litt bak midten. Beina er forholdsvis korte med kraftige, klubbeformede lår.
Levevis
Larvene lever i død ved.
Utbredelse
Arten er kjent fra Fransk Guyana og det nordlige Brasil.
EM på skøyter 1967, menn
EM på skøyter 1967, herrer ble avholdt i Lahtis, Finland den 28. og 29. januar 1967 med 33 deltakere fra 12 nasjoner.
Kees Verkerk vant mesterskapet etter 3 distanseseire foran Valerij Kaplan og Eduard Matusevitsj. Det var så kaldt at 10,000-meteren ble erstattet med 3,000 meter på søndagen.
Isaeoidea
Isaeoidea er en av sju overfamilier innenfor parvordenen Caprellidira (infraorden Corophiida) i Senticaudata-gruppen av amfipoder. Gruppens arter lever som bentiske bunndyr og kjennes fra Gammaridea-arter på avvikende morfologi i halepartiet. Denne gruppens arter lever bar i havet.
Gruppens taksonomi
Gruppen ble beskrevet i 1814 og klassifisert på ny i 2013. En moderne oppdatering av systematikken gis nedenfor i lys av 2013-revisjonen med basis i WoRMS-databasen.
Bosnia-Hercegovina under Sommer-OL 2020
Bosnia-Hercegovina deltok under Sommer-OL 2020 i Tokyo i Japan i perioden 23. juli til 8. august 2021. OL ble utsatt i ett år fra 24. juli 2020 på grunn av koronaviruspandemien.
Leuropus
Leuropus er en slekt av løpebiller.
Utbredelse
Arten lever i Sørøst-Asia.
Seiling under Sommer-OL 2012 – 470 menn
Herrenes 470 i seiling under Sommer-OL 2012 fant sted fra 2. til 9. august 2012 ved Weymouth og Portland i London. Alle elleve planlagte seilaser ble fullført, med 54 seilere på 27 båter fra 27 land deltok. Ti båter kvalifiserte til medaljeseilasen.
Baneområdene
Baneområdene som ble brukt var P (Portland), N (Nothe), W (West) og S (South). Idealtiden for første båt var 60 minutter, bortsett fra i medaljeseilasen da den var 30 minutter.
Resultater
Poengene er satt sammen av resultatene i hvert av de ti løpene (1 poeng for førsteplass, 2 poeng for andreplass etc.). Hvis en båt ikke fullfører eller blir diskvalifisert vil seileren få 28 poeng, da det er 27 båter i denne klassen. Den med minst poeng vinner klassen.
Pseudoxenicotela
Pseudoxenicotela er en slekt av biller som tilhører den artsrike underfamilien Lamiinae i familien trebukker (Cerambycidae).
Levevis
Disse billene har larver som lever i død ved av løvtrær, ofte like under barken.
Utbredelse
Arten er bare kjent fra Ghana.
Lars Glasø
Lars Glasø (født 1956) er en norsk psykolog som siden 2011 er professor i organisasjonspsykologi ved Handelshøyskolen BI. Han er utdannet cand.psychol. (1983), spesialist i arbeids- og organisasjonspsykologi (1991), og PhD (2006)
Glasø er særlig kjent for sin forskning på konstruktiv og destruktiv ledelse, emosjoner og ledelse, personlighet samt mobbing og trakassering i arbeidslivet. Han har utgitt flere bøker om ledelse, skrevet 32 faglige bokkapitler samt en rekke vitenskapelige artikler i anerkjente internasjonale tidsskrifter. Han er medredaktør og medforfatter i bøkene Transformasjonsledelse (2015), Livet som leder (2015) og Selvledelse (2018).
Glasø spiller flere instrumenter og synger selv, og har gitt ut musikk blant annet Regrets (album, 2018), «No title yet» (single, 2020), «Desolation road» (single, 2020), Dialogues (EP, 2020), «You fly away» (single, 2022), «The earring» (single, 2022), "Dark drifting hobo" (single, 2022).
Balthasar Hubmaier
Balthasar Hubmaier (født 1480 i Friedberg i Bayern, død 10. mars 1528 i Wien) var en innflytelsesrik tysk/mährisk anabaptistleder. Han var en av de mest kjente og anabaptistiske teologer under reformasjonen.
Bakgrunn og utdannelse
Balthasar Hubmaier ble født i Friedberg litt øst for Augsburg omkring 1480. I 1524 giftet han seg med Elizabeth Hügline.
Han gikk i latinskole i Augsburg og kom på universitetet i Freiburg i 1503. Han var av økonomiske grunner nødt til å forlate universitetet. Han underviste en tid i Schaffhausen. Han vendte tilbake til Freiburg i 1507 og ble ferdigutdannet i 1511. I 1512 tok han en doktorgrad ved universitetet i Ingolstadt og ble universitetets viserektor i 1515.
Prest
Han forlot universitetet i Ingolstadt og ble prest i den katolske kirke i Regensburg i 1516. I 1521 dro han til Waldshut.
Reformator og døper
I 1522 møtte han Heinrich Glarean (Conrad Grebels lærer) og Erasmus i Basel. I 1523 møtte Hubmaier dessuten Ulrich Zwingli i Zürich og deltok i oktober samme år i en disputas, hvor han forfektet lydighet overfor Bibelen. Det var tydelig at Hubmaier ville avskaffe barnedåpen, som han ikke kunne finne belegg for i Bibelen.
I desember 1525 flyktet Hubmaier til Zürich for å unngå at bli tatt til fange, dømt og brent som kjetter av de keiserlige myndighetene, som nå hadde gjenvunnet kontrollen over Waldshut. I stedet for å finne et fristed, ble han fengslet på foranledning av Zwingli. Mens han satt i fengsel ba Hubmaier om en disputas om dåpen. Disputasen viste seg å bli usedvanlig. Hubmaier siterte Zwingli for å ha sagt at barn ikke skulle døpes før de var blitt instruert. Zwingli svarte at han var blitt misforstått. Den forvirrede Hubmaier gikk med på å avsverge sin tro, men trakk dette tilbake dagen etter. Tilbake i fengselet og etter å blitt torturert, avsverget han sin tro likevel, og fikk lov til å forlate Sveits og reise til Nikolsburg i Mähren.
Fengsel og død
I 1527 vendte han tilbake til Waldshut, hvor han og hans kone ble arrestert av de keiserlige myndigheter og ført til Wien. Han satt i fengsel inntil mars 1528. Han ble torturert og dømt for kjetteri. Den 10. mars 1528 ble han brent på bålet, og tre dager etter ble hans kone druknet med en stein om halsen i Donau.
Rhexinia
Rhexinia er en slekt av små, fint hårete, rødlige eller brunlige køllebiller.
Utseende
Små (ca. 2 millimeter), avlange, rødbrunlige køllebiller. Oversiden er tett punktert. Hodet er nokså stort og bredt med middelsstore fasettøyne. Antennene er omtrent så lange som hode + pronotum, kraftige, med en markert, to-leddet klubbe ytterst. Pronotum er mer eller mindre hjerteformet med en fin midtfure. Dekkvingene er nokså korte, rundede med en lengdefure. Det meste av bakkroppen blir ikke dekket av dekkvingene. Beina er middels lange med noe klubbeformede lår.
Levevis
Artene lever på bakken mellom løvstrø.
Utbredelse
Gruppen er spredt utbredt i den neotropiske økosonen, fra Mexico i nord til Argentina i sør, også i Karibia.
Primitive tider
Primitive tider er et norsk arkeologisk tidsskrift som utkommer i Oslo en gang årlig. Det tar sikte på å være et oppdatert organ for – først og fremst – norsk arkeologi. Det inneholder vanlige artikler, bok- og artikkelanmeldelser og debatter. Navnet kommer etter Haakon Sheteligs bok om steinalderen, Primitive Tider, som kom ut i 1922.
Sultan Kudarat (Maguindanao)
Sultan Kudarat (tidligere: Nuling) er en kommune i provinsen Maguindanao på Filippinene. Den hadde 95 201 innbyggere den 1. august 2015.
Barangayer
Sultan Kudarat er delt i 39 barangayer.
Sarah Blake Bateman
Sarah Blake Bateman (født 15. juni 1990) er en islandsk svømmer som spesialiserer seg i fristil. Hun representerte landet sitt under Sommer-OL 2012 i London, der hun røk ut i de innledende rundene på 50 meter fri.
Foreningen for internasjonale vannstudier
Foreningen for internasjonale vannstudier (FIVAS) ble etablert i 1988 og er en frivillig organisasjon basert i Oslo som arbeider for å kartlegge konsekvenser av vannrelaterte prosjekter og utbygginger i sør. FIVAS følger med på prosjekter der norske aktører deltar, og forsøker å hindre norsk deltagelse i prosjekter med store negative konsekvenser for mennesker og natur. Et særlig fokusområde for FIVAS har vært utbygging av vannkraftverk i land i sør hvor norsk næringsliv har vært involert. Blant utbyggingene som FIVAS har jobbet for å stanse, finner vi Mekong i Laos, Narmada i India og Biobío i Chile.
Organisasjon
FIVAS samarbeider med grupper som blir berørt av prosjektene i sør og andre miljø- og solidaritetsorganisasjoner både i Norge og internasjonalt. FIVAS har som sitt mål å bidra til at informasjon fra berørte grupper når fram til norske beslutningstakere i det offentlige og i privat næringsliv, der Norge er involvert i utbyggingsprosjekter.
Visjon og mål
Organisasjonens visjon er å jobbe for en rettferdig og bærekraftig vannforvaltning i sør.
FIVAS har som målsetting:
FIVAS utgir nyhetsbladet Vann og Konflikter, som bringer informasjon om enkeltprosjekter der Norge deltar og om mer generelle spørsmål når det gjelder vann- og energiforvaltning i et miljø- og utviklingsperspektiv.
Minda Ramm
Minda Mathea Olava Ramm (født 27. desember 1859 i Sogndal, død 11. april 1924) var en norsk forfatter og kvinnesaksforkjemper. Hun var i 1883 en av de seks unge kvinnene som stiftet Diskusjonsforeningen Skuld, forløperen til Norsk Kvinnesaksforening. Hun var en av de første kvinnene som tok høyere utdannelse, studerte kjemi og fysikk, og ble cand.real. ved Det Kongelige Frederiks Universitet i 1890. Hun arbeidet en tid som lærer ved Ragna Nielsens nye progressive skole i Christiania, og debuterte som forfatter i 1896 med romanen Lommen. Hun virket også som litteraturkritiker og oversetter. Hun var gift med forfatteren Hans E. Kinck og het som gift formelt Minda Kinck, men fortsatte å bruke navnet Minda Ramm som offentlig person og forfatter.
Familie
Minda Ramm var datter av sogneprest Jens Ludvig Carl Olsen (1816–66) og Vally Marie Caroline Juell (1832–1906).
Mens hun ennå var student giftet hun seg i 1893 med forfatteren Hans E. Kinck, og fikk med ham døtrene Jeanette og Eli.
Utdannelse
I 1883 gikk hun på privat artiumkurs i Kristiania sammen med Marie Holst, Anna Bugge (senere Wicksell), Laura Rømcke og Betzy Børresen (senere Kjelsberg). I deres tid måtte kvinner ta privatundervisning om de ønsket utdannelse ut over middelskole. Artiumskurset ble startet fordi Marie Holst møtte stengte dører da hun forsøkte å bli opptatt som elev ved byens gymnaser, og de øvrige deltagerne meldte seg på kurset etter å ha lest om det i en avisannonse.
Senere studerte Minda Ramm kjemi og fysikk, og tok cand.real.-eksamen ved Det Kongelige Frederiks Universitet i 1890.
Diskusjonsforeningen «Skuld»
I studietiden deltok hun i diskusjonsforeningen «Skuld», som høsten 1883 ble stiftet av elevene på artiumskurset samt Cecilie Thoresen og Gina Krog. Bakgrunnen var at kvinner på den tiden ikke fikk ta del i den offentlige debatten om temaer av politisk og samfunnsmessig interesse.
Deltagelsen i «Skuld» kan ha vært medvirkende til at Minda Ramm og Marie Spångberg i 1887 ble foreslått som de første kvinnelige medlemmer av Det norske studentersamfunds styre. De fikk en del stemmer, men ble ikke innvalgt. Først fem år senere fikk studentersamfundet et kvinnelig styremedlem.
Lærer
Hun arbeidet en tid som lærer ved Ragna Nielsens nye progressive skole i Christiania, men trivdes ikke med jobben og ville heller skrive.
Forfattergjerning
I 1896 debuterte hun med romanen Lommen. Boken omhandler konflikten den tids intellektuelle unge kvinner opplevde når de måtte velge mellom å leve opp til det gjengse kjønnsrollemønsteret om de tok valg som gav dem intellektuell vekst. Hun var innom samme tema i den mindre vellykkede ''Overtro. Skildringer fra ott-aaårene (1898) og i satiren Valgaar'' (1909). Valgaar har betegnelsen «novelle» på tittelbladet, men med sine 154 sider er den snarere å betrakte som en kortroman.
Den siste boken hennes, Fotfæste (1918), regnes som hennes beste. Temaet er trangen til å finne et idébasert ståsted i livet.
Kara Lynn Joyce
Kara Lynn Joyce (født 25. oktober 1985) er en amerikansk svømmer som spesialiserer seg i fristil. Hun representerte landet sitt under Sommer-OL 2012 i London, der hun ble slått ut i de innledende rundene på 50 meter fri. under Sommer-OL 2008 og Sommer-OL 2004 tok hun to sølv i stafettene.
Cyclommatus weinreichi
Cyclommatus weinreichi er en bille som hører til familien hjortebiller (Lucanidae) i gruppen skarabider (Scarabaeoidea).
Beatrix von Storch
Familie
Beatrix von Storch tilhører fyrstehuset Oldenburg, som også den norske kongefamilien er en gren av. Hennes familiegren stammer agnatisk fra kong Frederik I av Danmark og Norge og regjerte senere som storhertuger i Storhertugdømmet Oldenburg. Den siste regjerende storhertugen var hennes oldefar, og hennes farfar var tronarving til 1918, da storhertugdømmet ble republikk, Fristaten Oldenburg. Hun hadde fra fødselen navnet hertuginne av Oldenburg, tradisjonelt med tiltaleformen «hennes høyhet». Hun er også etterkommer av blant andre kong Fredrik Vilhelm III av Preussen, kong Georg II av Storbritannia, Vilhelm IV av Oranien, keiser Paul I av Russland og keiserinne Katharina II av Russland. Hennes bestefar på morssiden var Johann Ludwig Graf Schwerin von Krosigk. Hun giftet seg i 2010 med Sven von Storch.
Cyclommatus weinreichi
Utseende
En ganske stor (hannen 35-57 millimeter lang), halvmatt, gulrødlig til mørkt bronsefarget hjortebille med mørk, bronseaktig metallisk glans. Arten er nokså variabel i størrelsen, hos hannen er kjevene forholdsvis større jo større hannen er (allometrisk vekst). Store hanner har kraftige, krumme mandibler uten tenner i den indre delen, men med 3 skarpe tenner i spissen. Mandiblene har markerte render langs ytter- og inerkanten på oversiden. Antennene er ganske lange og tynne, omtrent så lange som hodets bredde. Hodet er stort og bredt, mye bredere foran enn bak, med skarpe sidekjøler. Pronotum utvider seg forover og er minst dobbelt så bredt som langt. Dekkvingene er uten synlig punktering. Beina er slanke, gulbrunlige. Hunnen er mye mindre og slankere enn hannen, mørkbrun med rødbrune dekkvinger, uten forstørrede kjever, i motsetning til hannen er kroppen tydelig og tett punktert.
Beatrix von Storch
Yrkeskarriere
Hun studerte jus ved Universitetet i Heidelberg og Universitetet i Lausanne. Fra 1998 har hun bodd i Berlin, der hun fikk bevilling som advokat i 2001. Hun har arbeidet som forretningsadvokat og spesialisert seg på konkursrett. Hun har vært heltidspolitiker siden 2011.
Cyclommatus weinreichi
Levevis
Larvene utvikler seg i råtne trestammer.
Utbredelse
Arten lever på Ny-Guinea og øya Yapen.
Beatrix von Storch
Politisk virke
Beatrix von Storch har engasjert seg i politikk siden 1990-årene, og ble opprinnelig regnet som en konservativ lobbyist. Hun ble i 2012 medlem av det liberale partiet, Freie Demokratische Partei (FDP). I 2013 var hun en av grunnleggerne av Alternative für Deutschland, som opprinnelig ble regnet som et høyrepopulistisk parti som hadde kampen mot euroen som hovedsak, men som senere har fått en mer innvandringsfiendtlig profil. I 2014 ble hun innvalgt i Europaparlamentet for dette partiet. Hun ble i 2015 valgt som nestleder for AfD og i 2016 valgt som én av to partiledere i Berlin. Ved valget i 2017 ble hun innvalgt i Forbundsdagen, og la da ned mandatet i Europaparlamentet.
Beatrix von Storch regnes til den høyrekonservative fløyen i AfD. Statsviteren Oskar Niedermayer har betegnet henne som «erkekonservativ» i familiepolitikken. David Bebnowski har beskrevet henne som den ledende kraften innen AfD når det gjelder blant annet kristelig-konservative synspunkter, krav om at landeiere som ble fratatt eiendom i DDR må få eiendommene tilbake, antikommunisme og en tradisjonell familiemodell.
Beatrix von Storch har innenfor AfD tatt til orde for å distansere partiet fra rasister, og har blant annet kritisert PEGIDA. Hun har uttalt at «vi vil aldri demonstrere mot asylsøkere».
Storch er medlem av Friedrich August v. Hayek-Gesellschaft, stiftet til minne om den klassisk liberale økonomen Friedrich Hayek.
Quequeña (distrikt)
Quequeña er et distrikt i provinsen Arequipa i regionen Arequipa i Peru. Distriktets nasjonale statistikkode er 040115 og hovedstaden er Quequeña.
Belgia i Eurovision Choir of the Year
Belgia debuterte i den aller første utgaven av Eurovision Choir of the Year, som ble arrangert i Riga, Latvia i 2017. Koret som representerte Belgia i konkurransen i 2017, ble valgt internt av den franskspråklige, belgiske kringkasteren RTBF, og valgte koret som deres bidrag til konkurransen.
Ashburton
Ashburton kan vise til:
Thomas Nygaard
Thomas Nygaard (født 1964) er en norsk forlegger med magistergrad i sosiologi. Han var forlagssjef i Kunnskapsforlaget i perioden 2012-2019.
Marc Chadourne
Marc Chadourne (født 1895, død 1975) var en fransk forfatter som vant Prix Femina i 1930.
Thomas Nygaard
Nygaard har tidligere vært redaktør for samfunnsfag og sosialfag i Ad Notam Gyldendal (senere forlagsenhet i Gyldendal) og daglig leder i Pensumtjeneste. Han har også vært var prosjektleder for Læremiddelportalen, som er et samarbeidsprosjekt mellom Gyldendal, Aschehoug, Cappelen Damm og Samlaget, og prosjektleder for Norsk Nettleksikon.
Shy Boys
Shy Boys er et indie pop-band fra Kansas City, Missouri, USA. Bandet består av brødrene Collin Rausch og Kyle Rausch, Konnor Ervin, Kyle Little og Ross Brown.
Bangladesh under Sommer-OL 2012
Bangladesh deltok under Sommer-OL 2012 som ble arrangert i London i perioden 27. juli til 12. august 2012. Fem utøvere, fire menn og en kvinne deltok i fem sporter, friidrett, bueskyting, turn, svømming og skyting. Det var åttende gangen Bangladesh deltok i et sommer-OL, de vant ikke noen medaljer. Svømmeren Mahfizur Rahman Sagor var landets flaggbærer under åpningsseremonien.
Zbigniew Ziobro
Zbigniew Tadeusz Ziobro (polsk: [ˈzbiɡɲɛv ˈʑɔbrɔ], født 18. august 1970 i Kraków) er en polsk politiker for partiet Solidarna Polska. Han er siden januar 2019 justisminister i Polen som del av regjeringen til statsminister Mateusz Morawiecki (Lov og rettferdighet). Han var også justisminister fra oktober 2005 til november 2007 i koalisjonsregjeringene til Kazimierz Marcinkiewicz og Jarosław Kaczyński, samtidig som han hadde vervet som statsadvokat. Han har vært innvalgt i Sejm siden 2001.
På grunn av hans uttalte «kamp mot korrupsjon», ble han en av de mer populære, men også kontroversielle, politikere i Polen. Wprost-magasinet kåret ham til Årets mann 2006 i Polen på grunn av hans kompromissløse tilnærming og offentlige tiltaleprosesser. På den andre siden ble hans tiltak og utspill flere ganger karakterisert som partiske og overivrige av lokale og internasjonale medier, blant annet The Economist.
I 2007 ledet Ziobro en etterforskring mot tidligere visestatsminister Andrzej Lepper, hvor innenriksminister Janusz Kaczmarek ble tvunget til å trekke seg etter at han angivelig skulle ha vært involvert i en bestikkelssak rundt Lepper. Kaczmarek ble deretter en sterk kritiker av regjeringen, spesielt Ziobro. Ziobro innrømmet å ha brukt hemmelige opptak av Lepper som etterforskningsmetode i denne saken. Etter at Lov og Rettferdighet (PiS) tapte parlamentsvalget i 2007 gikk Ziobro av sammen med resten av Jarosław Kaczyńskis regjering.
Ziobro grunnla partiet Solidarna Polska i 2012 som en katolsknasjonalistisk utbrytergruppe fra Lov og Rettferdighet. Hans parti stilte i 2015 og 2019 felles valgliste med PiS og Porozumienie under navnet Zjednoczona Prawica (forent høyre).
Etter valget i 2015 returnerte Ziobro til justisministerposten under Beata Szydło. I februar 2016 ble han også utnevnt til statsadvokat, etter at en ny lov samlet begge verv hos samme person.
Wieck
Wieck:
Dag Nordtømme
Dag Nordtømme (Fra Digermulen i Lofoten, oppvokst i Trondheim) er en norsk entertainer, skuespiller og kunstmaler. Han ble kjent i Norge som tekstforfatter til sangen «Casanova» som Anita Skorgan vant Melodi Grand Prix med i 1977.
Nordtømme er en kreativ multikunstner hjemme i Trondheim, og han har vært aktiv i flere lokale teateroppsetninger og kunstarrangementer, blant annet som rollefigurene Abbed Bendik og Bør Børson. Han har også jobbet som entertainer og foredragsholder, og han har livnært seg som kunstmaler.
Sabandía (distrikt)
Sabandía er et distrikt i provinsen Arequipa i regionen Arequipa i Peru. Distriktets nasjonale statistikkode er 040116 og hovedstaden er Sabandía.
Estland i Eurovision Choir of the Year
Estland debuterte i den aller første utgaven av Eurovision Choir of the Year, som ble arrangert i Riga, Latvia i 2017. Koret som representerte Estland i deres første og hittil eneste deltagelse i konkurransen i 2017, var koret. Koret ble valgt internt av den estiske kringkasteren Eesti Rahvusringhääling.
Joni Madraiwiwi
Ratu Joni Madraiwiwi, Lord Madraiwiwi Tangatatonga (født 10. november 1957, død 29. september 2016) var en fijiansk politiker og advokat. Han var visepresident, tidvis fungerende president, på Fiji. Videre tjenestegjorde han som leder av høyesterett på Nauru.
Ashburton (Victoria)
Ashburton har en del studentboliger på grunn av nærheten til utdanningsinstitusjonene Homesglen TAFE og Monash Universitys Hawthorn Campus
Ashburton betjenes av de to jernbanestasjonene Ashburton jernbanestasjon og Alamein jernbanestasjon begge på Alamein-linjen.
Paranauxesis
Paranauxesis er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
Agapanthiini er stort sett små til middelsstore, avlange, grå- eller brunaktige trebukker. Antennene er oftest ganske lange, hos hannene tydelig lengre enn kroppen. Pronotum er tydelige smalere enn de jevnbrede dekkvingene, omtrent sylindrisk.
Levevis
Larvene lever vanligvis i de hule stammene på storvokste urter, særlig tistler og lignende. De voksne billene finnes ofte på blomster.
Utbredelse
Arten er bare kjent fra Kenya.
Sophie Krüger
Sophie Krüger Dagsland (født 11. januar 1998) er en norsk rapartist.
Hun ble kjent da hun slapp singelen «Pappas bank» høsten 2015. Låten handler om den tøffe ungdomskulturen, som kroppspress, status og drittsleningen som foregår i dag. Dagsland er datter av artistene Sigvart Dagsland og Karoline Krüger.
Arianna Vanderpool-Wallace
Arianna Vanderpool-Wallace (født 4. mars 1990) er en bahamansk svømmer som spesialiserer seg i fristil. Hun representerte landet sitt under Sommer-OL 2012 i London, der hun ble nummer åtte på 50 meter fri. Hun har en bronsemedalje fra VM 2010.
EM i bryting 2021
EM i bryting 2021 ble arrangert i Warszawa i Polen fra 19. til 25. april 2021.
Stettekolle
Stettekolle er et kar som er brukt til å vaske og salt nykjernet smør i og til å samle opp myse mens osten står i press i ostekolla. Stettekoller kan også ha vært brukt til å vaske opp i. Stettekoller er laget av tre. De er lagget og har rundt eller ovalt tverrsnitt. Tre av stavene er forlenget som føtter, og stettekollene har gjerne et tappehull med tretapp i siden nede ved bunnen.
Noen synonymer: Ostesteite, smørask, smørholk, smørkolle, smørkrakk, smørpynter, vaskebal, vaskekolle, ystbal, ystestette
Flora (Selbu)
Flora er den øverste grenda i Selbu kommune og grenser til Tydal. Det bor 76 personer i Flora (2017). Flora har et kapell som ble reist i 1936, et samfunnshus, Folkvang, og Verthuset Caroline ligger langs fylkesvei 705 midt i hjertet av Neadalen. Flora hadde en egen skole og barnehage som ble lagt ned i 2001 og en butikk som ble lagt ned i 2004.
Danny Kah
Daniel «Danny» Kah (født 5. mai 1967 i Two Wells, Sør-Australia) er en tidligere skøyteløper fra Australia, som representerte hjemlandet i tre påfølgende OL, med sin olympiske debut i 1988 i Calgary, Canada.
Skøytekarriere
19. januar 1991 satte Danny ny banerekord på 10000m i Davos på Davos Eisstadion med tiden 14.33,60. Den ble slått av franske Tristan Loy da han gikk på 14.21,25 den 8. januar 2006.
Kah la opp som skøyteløper i 1994, og hadde flere nasjonale rekorder på 5000 og 10.000 meter. Han ble i løpet av sesongen 2008/09 passert av Joshua Lose som raskeste australske langdistanseløper på skøyter.
Ved 11. januar 2009, ble Kah plassert 463.-plass på Adelskalenderen, som er en rankingliste over all-time personlige rekorder på de 4 klassiske distansene 500m, 1500m, 5000m og 10000m.
Meritter
Olympiske leker (Vinter) deltatt 3 ganger
Allround-VM på skøyter (deltatt 8 ganger)
Sprint-VM på skøyter (deltatt 1 gang)
Junior-VM på skøyter (deltatt 1 gang)
Stanisław Poniatowski
Stanisław Poniatowski (født 15. september 1676 i Chojnik, død 29. august 1762 i Ryki ved Lublin) var polsk greve, general og kastellan av Kraków.
Bakgrunn
Stanisław Poniatowski ble født i landsbyen under borgen Chojnik, som var del av Lillepolen. Han var sønn av Franciszek Poniatowski (1640/50 - 1691-95), łowczy podlaski i 1680 og cześnik wyszogrodzki i 1690, og hans hustru Helena Niewiarowska, (død 1673/74). Han var barnebarn av Jan Poniatowski, som døde før 1676, skjønt det sirkulerte rykter om at han egentlig var sønn av hetmanen Jan Kazimierz Sapieha og en ukjent jødinne, som så ble adoptert av Franciszek.
Han gikk først på skole i Kraków, enten ved Krakówakademiet eller ved Nowodworskiskolen. Som trettenåring ble han sendt til Wien, og tilbragte to år der, og etterpå dro han til Serbia. Der meldte han seg til tjeneste for de keiserlige styrkers felttog mot ottomanene i Den store tyrkiske krig. Hav var adjutant til Michał Franciszek Sapieha, og kommanderte senere et kompani cuirassierer. Han deltok i slaget ved Zenta i 1697.
Kamp mot Russland
Stanisław Poniatowski innså den fare som truet Polen fra Det russiske keiserrike under tsar Peter I, og han sluttet seg derfor i 1702 til Karl XII og fulgte ham på hans russiske felttog. Han deltok i slaget ved Poltava og fulgte deretter Karl XII til Bender. I egenskap av ledende diplomat forsøkte han i Konstantinopel på kongens oppdrag å påvirke sultanen til å erklære krig mot Russland.
I 1719 vendte han tilbake til Polen. I 1731 ble han vojevod av Masovia og i 1752 kastellan av Kraków.
Ekteskap og barn
Stanisław Poniatowski giftet seg den 14. august 1720 med Konstancja Czartoryska (1700-1759), eldste datter til fyrst Kazimierz Czartoryski og Isabella Elizabeth Morsztyn, som tilhørte en av det polsk-litauiske samveldes mest innflytelserike familier.
Paret hadde flere barn, heriblant:
Forfatterskap
Stanisław Poniatowski er forfatter av blant annet to viktige bidrag til Karl XII-litteraturen: Remarques d'un seigneur polonais sur L'histoire de Charles XII, roi de Suède, par Monsieur de Voltaire, La Haie 1741, samt Le journal d'un frère d'armes de Charles XII, utgitt av Serge Gorianiow, Sankt Petersburg 1910.
Sachaca (distrikt)
Sachaca er et distrikt i provinsen Arequipa i regionen Arequipa i Peru. Distriktets nasjonale statistikkode er 040117 og hovedstaden er Sachaca.
Andaleeb Wajid
Andaleeb Wajid er en forfatter fra Bangalore, India. Hun utga sin første roman i 2009, og har totalt skrevet 40 bøker.
Kidapawan
Kidapawan (offisielt: City of Kidapawan) er en by i den filippinske provinsen Cotabato. Den er provinsens hovedstad.
Kidapawan ligger ved foten av Mount Apo, Filippinenes høyeste fjell.
Navn
Navnet Kidapawan er sammensatt av ordene tida (kilde) og pawan (høyland). Byen er således kalt «høylandskilde». Språkoppfattelsen hos nybyggere fra Luzon og Visayas førte med tiden til navnet Kidapawan.
Demografi
De første beboere i området var manoboer. På 1900-tallet kom det mange kristne innflyttere fra Luzon og Visayas, slik at det med tiden ble utbredt språk som hiligaynon (ilonggo), cebuano (språk), tagalog, ilokano og boholano.
Barangayer
Kidapawan City er inndelt i 40 barangayer per 30. september 2019.
Blerim Džemaili
Blerim Džemaili (, født 12. april 1986) er en sveitsisk fotballspiller som spiller for FC Zürich.
Han er albaner med opprinnelse fra Nord-Makedonia i Tetovo.
Landslaget
Han ble tatt ut i EM-tropp til EM i Frankrike 2016.
Han ble tatt ut i ' tropp til VM i fotball 2018 i Russland.
Filippo Buonarroti
Filippo Michele Buonarroti (født 11. november 1761, død 16. september 1837) var en fransk revolusjonær.
Anders Morgenthaler
Anders Morgenthaler er utdannet fra Designskolen Kolding og Den Danske Filmskole. Han har vært med på å lage Danmarks radios barne-tv-serie «KatjaKaj og BenteBent», og har instruert flere musikkvideoer. I 2006 fikk han sin spillefilmdebut som instruktør på animasjonsfilmen Princess. Samme år fikk han Nordisk Film Prisen.
Filippo Buonarroti
Buonarroti var sterkt påvirket av Rousseaus skrifter. Han arbeidet for Frankrikes interesser på Korsika, deltok etter Robespierres fall i Babeufs sammensvergelse, og ble dømt til deportasjon. I sitt arbeid Conspiration pour l'égalité, dite de Babeuf (1828) skildret han denne episoden i revolusjonens historie.
Anders Morgenthaler
Morgenthaler står bak internett-tegneserien Wulffmorgenthaler, i samarbeid med Mikael Wulff. Wulffmorgenthaler er også blitt et tv-show. Morgenthaler medvirker i showet som en karikatur på barne-tv-tegnere.
I 2010 ble han tildelt Orla-prisen for beste billedbok for Carsten & Gittes Bedste Historier.
Alubijid
Alubijid er en filippinsk kommune i provinsen Misamis Oriental på øya Mindanao. Den hadde 29 724 innbyggere i 2015.
Barangayer
Alubijid er inndelt i 16 barangayer per 30. september 2019.
Incagonum
Incagonum er en slekt av billene i delgruppen (underfamilien) markløpere (Harpalinae) i familiegruppen løpebiller.
Utbredelse
Slekten er utbredt i Sør-Amerika.
Spinosophronica
Spinosophronica er en slekt av biller som tilhører den artsrike underfamilien Lamiinae i familien trebukker (Cerambycidae).
Levevis
Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.
Utbredelse
Slekten er kjent fra Kambodsja og Filippinene.
Akershus Distriktslag for Idrett
Akershus Distriktslag for Idrett (stiftet 23. april 1919) var et organisasjonsledd under Norges Landsforbund for Idrett og et fellesorgan for idrett i Akershus i perioden 1919-1940.
Akershus Distriktslag for Idrett ble dannet sammen med 20 andre distriktslag i 1919. Etter sammenslåingen med arbeideridrettskretsene, ble de nye kretsene Akershus Idrettskrets og Romerike Idrettskrets dannet i 1945.
Idrettslag
I 1935 hadde distriktslaget følgende idrettslag som medlemmer:
Viktoria av Hessen-Darmstadt
Viktoria av Hessen-Darmstadt, senere Viktoria Mountbatten, markise av Milford Haven (Victoria Alberta Mathilde Marie; født 5. april 1863, død 24. september 1950), var den eldste datteren av Ludvig IV av Hessen-Darmstadt (1837–1892) og hans første kone prinsesse Alice av Storbritannia (1843–1878).
Prinsesse Viktorias mor døde mens hennes søsken ennå var små barn, og hun inntok en slags forelderrolle overfor dem. Hun gifta seg med farens fetter, prins Ludwig av Battenberg, senere kjent som Louis Mountbatten, 1. marki av Milford Haven. Han var offiser i Storbritannias kongelige marine (Royal Navy). Ekteskapet bar preg av gjensidig kjærlighet. De bodde mange forskjellige steder i Europa, der han til enhver tid var plassert i samband med sin tjeneste. Hun var ofte på besøk hos sine kongelige slektninger rundt om i Europa. Innad i familien blei Viktoria sett på som liberal, åpenhjertig, praktisk orientert og opplyst.
Under første verdenskrig blei to av hennes søstre, som hadde gifta seg inn i den russiske tsarfamilien, drept av revolusjonære kommunister. Hun og hennes ektemann frasa seg sine tyske titler og tok til seg det britiskklingende etternavnet Mountbatten, som enkelt nok var en oversettelse av det tyske «Battenberg» til engelsk.
Hun var mormor til prins Philip, hertug av Edinburgh, dronning Elisabeth IIs ektemann.
Tidlig liv
Viktoria blei født første påskedag 1863 på Windsor Castle. Den 27. april samme år blei hun båret til dåpen av sin mormor, dronning Viktoria. Fram til Viktoria blei tre år gammel bodde familien ved Bessungen i Tyskland. Etter dette drog familien til Neues Palais i Darmstadt, hvor Viktoria delte rom med sin yngre søster Ella. Mens Viktoria bodde i Bessungen fikk hun privatundervisning og blei interessert i litteratur.
Under den prøyssiske invasjonen av Hessen i juni 1866 blei hun sendt av gårde til England sammen med søsteren Ella. Her fikk de bo hos sin mormor inntil fiendtlighetene opphørte. Hessen-Kassel, og deler av Hessen-Darmstadt, blei innlemma i Preussen som følge av invasjonen. Under den fransk-prøyssiske krig i 1870 blei det danna militære sykestuer på eiendommen til Neues Palais, og Viktoria hjalp til i suppekjøkkenet sammen med sin mor. Ved en seinere anledning fortalte hun om denne kalde vinteren, og om hvordan hun en gang hadde brent seg på armen etter å ha fått glovarm suppe over seg.
Super Smash Bros. (andre betydninger)
Super Smash Bros. kan referere til:
Viktoria av Hessen-Darmstadt
Tidlig liv
Viktorias 18 måneder gamle bror, «Frittie» fikk i 1872 diagnosen hemofili. Denne diagnosen kom som et sjokk på de europeiske kongefamiliene. Det hadde gått tjue år siden dronning Viktoria fødte sønnen prins Leopold, som fikk påvist hemofili. Nå lurte man på om blødersykdommen kunne være arvelig. I mai 1873 falt «Frittie» ut av et vindu og døde. Dette var den første av de mange familietragediene som Viktoria fikk oppleve.
I 1878 fikk Viktoria påvist difteri. Ella blei flytta ut av deres rom, og blei det eneste familiemedlemmet som unngikk sykdommen. Moren til Viktoria pleia henne og de andre syke i familien i flere år. Viktorias søster, Marie, døde i 1878. Akkurat idet sykdommene begynte å gi slipp på familien, blei Viktorias mor dårlig. Hun døde den 14. desember, samme dato som hennes far, prins Albert, hadde dødd 17 år tidligere. Ettersom Viktoria var det eldste barnet i søskenflokken, tok hun på seg en morsrolle overfor sine yngre søsken og måtte være til støtte for sin far. Seinere skrev hun, «Min mors død var et tap som ikke kunne repareres ... Min barndom endte med hennes død, for jeg blei den eldste og mest ansvarsfulle.»
Jill Matthews
Jill Matthews (født 1964) er en tidligere proffbokser fra USA. Hun konkurrerte fra 1995 til 1999.
Viktoria av Hessen-Darmstadt
Ekteskap og familie
Under forskjellige familieselskap hadde Viktoria ofte møtt sin fars fetter, prins Ludwig av Battenberg, et medlem av en morganatisk linje av den hessiske herskerfamilien. Prins Ludwig hadde fått britisk statsborgerskap og tjenestegjorde som offiser i Royal Navy. Vinteren 1882 møttes de igjen ved Darmstadt, og de forlova seg sommeren 1883.
Etter en kort utsettelse av bryllupet som følge av hertugen av Albanys død, gifta Viktoria seg med prins Ludwig den 30. april 1884 i Darmstadt. Hennes far godtok ikke at de hadde funnet hverandre. Han mente at prins Ludwig hadde for lite penger og ville ta fra ham datterens selskap, ettersom paret kom til å bo i Storbritannia. Viktoria valgte å overse farens misnøye. Samme dag gifta Viktorias far seg i hemmelighet med sin elskerinne, Alexandrine de Kolmine, tidligere kone av den russiske Chargé d'affaires i Darmstadt. Hans ekteskap med en skilt kvinne av folket sjokkerte de kongelige rundt om i Europa og etter press både fra familien og diplomater, så Viktorias far seg tvunget til å avlyse sitt eget ekteskap.
Over de fem neste åra, fikk Viktoria fire barn:
De bodde i mange forskjellige hus ved Chichester, Sussex, Walton-on-Thames og Schloss Heiligenberg i Jugenheim. Da prins Ludwig tjenestegjorde på middelhavsflåten, tilbrakte Viktoria noen vintre på Malta. I 1887 fikk hun påvist tyfoid, men etter å ha blitt pleia av sin ektemann var hun frisk nok til å kunne være til stede i dronning Viktorias gulljubileum i London. Viktoria var interessert i vitenskap og tegna et detaljert geologisk kart over Malta. Hun deltok også i arkeologiske utgravinger både der og i Tyskland. Hun skreiv flere avhandlinger om de bøkene hun hadde lest. Bøkene omfatta et bredt spekter av emner, blant annet sosialistisk teori.
Hun underviste sine barn selv og eksponerte dem ofte for nye ideer og nyvinninger. Hun var underviste sin sønn Louis fram til han var ti år gammel. I 1968 kalte han henne «[...]et vandrende leksikon. Gjennom hele hennes liv lagra hun kunnskap om alle slags emner, og hun hadde den store gaven at hun gjorde alt hun lærte meg interessant. Hun var fullstendig metodisk; vi hadde timeplaner i hvert fag, jeg måtte forberede meg og så videre. Hun lære meg å nyte det å arbeide hardt og det å være grundig. Hun sa det hun mente og var åpenhjertig på en måte som var nokså uvanlig blant medlemmer av kongefamilien. Og hun var også helt fri for fordommer når det kom til politikk, hudfarger eller den slags ting.»
I 1906 fløy hun med en Zeppeliner. Senere fløy hun med et biplan, selv om det ikke «[...]var laget for å frakte passasjerer. Vi satt trygt festa på en liten krakk mens vi holdt oss fast til flygerens rygg.» Fram til 1914 besøkte Viktoria regelmessig sine slektninger, både i Tyskland og Russland, inkludert hennes to søstre som hadde gifta seg inn i den russiske tsarfamilien. Den ene søsteren var Ella, som hadde gifta seg med storfyrst Sergej Aleksandrovitsj, og den andre var Alix, som hadde gifta seg med tsar Nikolaj II av Russland. Viktoria var en av dem som prøvde å få Alix bort fra Rasputins innflytelse. Ved utbruddet av krigen mellom Tyskland og Storbritannia i 1914 var Viktoria og hennes datter, Louise, i Russland ved Jekaterinburg. De reiste med tog og dampskip til St. Petersburg og derfra gjennom Torneå til Stockholm. De seilte seinere fra Bergen med «det siste skipet» tilbake til Storbritannia.
Senere liv
Prins Ludwig blei tvunget til å si fra seg stillinga i marinen ved starten av den første verdenskrig, da hans tyske bakgrunn var lite populær. Paret trakk seg tilbake til Kent House på Isle of Wight. Denne eiendommen hadde blitt gitt til Viktoria av hennes tante, prinsesse Louise, hertuginne av Argyll. Viktoria ga myndighetene skylda for sin ektemanns oppsigelse i marinen. Hun mente at «...få hadde stor respekt eller tillit til myndighetene». Winston Churchill, som på den tida hadde den høyeste sivile stillinga i marinen, hadde hun ikke stor tro på. Hun mente han ikke var til å stole på, ettersom han en gang hadde han lånt en bok på biblioteket og ikke levert den tilbake.
Første verdenskrig fortsatte, og fiendtlighetene mellom Storbritannia og Tyskland økte. Som følge av denne antityske holdningen i Storbritannia, sa Georg V av Storbritannia fra seg sine tyske titler, og kort tid etter dette, 14. juli 1917 sa prins Ludwig og Viktoria fra seg sine. Samtidig anglifiserte de etternavnet Battenberg til Mountbatten. Tre dager seinere blei Ludwig gjort til adelsmann av kongen, som marki av Milford Haven. Under krigen blei Viktorias to søstre, Alix, tsarina av Russland og Ella, storfyrstinne Sergej av Russland, drept i et attentat som skulle være et ledd i den russiske revolusjonen. I Tyskland blei hennes bror Ernst Ludvig, storhertug av Hessen, avsatt. Under hennes siste besøk til Russland i 1914 hadde Viktoria reist forbi samme hus i Jekaterinburg som hennes søster Alix tidligere hadde blitt myrda i. Alix sitt lik blei aldri funnet i Viktorias levetid, men i januar 1921 etter en lang reise fikk Viktoria se Ellas lik i Jerusalem.